text: ар-рахман «қайырымды») аллаһтың бір есімі, әдетте биссмилләда ар-рахман рақымшыл есімімен бірге қолданылады. бұл екі есім де аллаһтың ең басты қасиеттерінің бірін адамдарға деген рақымшылдығын танытады. ар-рахман атауын исламға дейінгі арабияда құдайдың біреу ғана екендіғіне иландыру үшін пайдаланған. бұл атау оңтүстік арабияның iv-vi ғ-дағы монотеистік жазбаларында кездеседі. ішкі және солтүстік арабияның халифалары, сондай-ақ мұхаммедтің замандастары мен бақталастары «жалған пайғамбарлар» абхала әл-асуад пен мүсәйлима да өз құдайларын осылай атаған. ар-рахман құранда құдайдың аллаһ пен рабб есімдерінен кейін ең жиі қолданатын есімі. құран шежіресінде мұхаммедтің өз құдайын көбінесе ар-рахман деп атаған мекке кезеңі ерекше көзге түседі. ар-рахман кең тараған теофорлық әбдірахман, «рахманның құлы», яғни «құдайдың құлы» деген есімдердің құрамына енген.